|  |  |  |  |
| --- | --- | --- | --- |
| 11.03.2024. | | Nr. | 503/2.5.5 |
| Uz |  | Nr. |  |

|  |
| --- |
| **Valsts Kase Smilšu iela 1 Rīga, LV-1050** |
|  |
|  |

**LIEPĀJAS VALSTSPILSĒTAS PAŠVALDĪBAS FINANŠU INSTRUMENTU RISKU PĀRVALDĪŠANAS APRAKSTS**

Pašvaldības nozīmīgākais finanšu instruments ir nauda. Šī finanšu instrumenta galvenais uzdevums ir nodrošināt pašvaldībai noteikto autonomo funkciju izpildi. Pašvaldība ir vairāki finanšu instrumenti:

* ilgtermiņa un īstermiņa aizņēmumi;
* līdzdalība kapitālsabiedrībā, kurā pašvaldības ieguldījums ir līdz 20% no balsstiesībām;
* nekustamā īpašuma nodokļa maksātāju parādi un citi debitoru parādi,
* pašvaldības parādi pakalpojumu sniedzējiem un citiem kreditoriem, kas izriet no pašvaldības darbības nodrošināšanai u.c.

Galvenie finanšu riski, kas saistīti ar pašvaldības saimniecisko darbību, ir likviditātes risks, ka pašvaldība noteiktajos termiņos nespēs pilnā apmērā segt savas uzņemtās saistības, un kredītrisks, ka darījuma partneris nespēs vai atteiksies pildīt savlaicīgi un pilnā apjomā uzņemtās saistības pret pašvaldību.

Likviditātes un likviditātes risku pārvaldīšanā pašvaldība ievēro šādus pamatprincipus un metodes:

* Pieņemot lēmumus, pašvaldības deputāti un administrācija vadās pēc piesardzības principa, dodot priekšroku likviditātei, nevis riskam;
* Tiek izmantota naudas plūsmas prognozēšanas metode:
  + Plānojot pašvaldības budžeta ieņēmumus un izdevumus tiek ņemtas vērā valsts noteiktās makroekonomiskās prognozes, kā arī normatīvajos dokumentos noteiktos pašvaldības ieņēmumu daļas posteņu prognozes;
  + Pašvaldības izdevumu plānošanā tiek izmantota nulles budžeta plānošanas metode. Budžets tiek plānots stingrā sasaistē ar pašvaldības attīstības dokumentiem pašvaldības institūciju, programmu un aktivitāšu griezumā, ņemot vērā iepriekšējo gadu budžeta izpildi, plānotos inflācijas koeficientus un jaunās politiskās iniciatīvas, atsevišķi tiek plānots Investīciju un attīstības budžets, kas nodrošina detalizētāku uzskaiti;
  + Pašvaldības budžeta sabalansēšanas procesā tiek prognozēts finanšu atlikums uz saimnieciskā gada sākumu, kā arī izvērtēti plānotie projekti nākamiem periodiem, un nepieciešamības gadījumā rūpīgi tiek izvērtēta aizņemto līdzekļu piesaiste aktivitātes īstenošanai nepieciešamības gadījumā;
* Pašvaldībā periodiski, pēc nepieciešamības, bet ne retāk kā reizi mēnesī, tiek veikta budžeta ieņēmumu un izdevumu daļas analīze, nepieciešamības gadījumā atsevišķu budžeta posteņu detalizēta analīze;
* Pašvaldībā atbildīgā persona Norēķinu kasē seko līdzi pašvaldības konta atlikumam, iestāžu kontu atlikumiem, kā arī īpašiem mērķiem noteiktu ieņēmumu atlikumiem, kā arī veiktajiem maksājumiem;
* Likviditātes un likviditātes risku pārvaldīšanā tiek ņemta vērā arī citu risku ietekme (tostarp politiskā, tirgus, reputācijas un kredītriska ietekme).

Kredītriska pārvaldīšanā pašvaldība ievēro šādus pamatprincipus:

* Pašvaldībā ir noteiktas atbildīgās struktūrvienības par ieņēmumu daļas, kā arī noslēgto pakalpojumu, būvniecības u.c. līgumu, t.sk., finanšu saistību, izpildi;
* Pašvaldība, slēdzot līgumus, iestrādā soda sankcijas darījuma partnerim gadījumā, ja tas nepildīs līguma nosacījumus, kas konstatētajos gadījumos, tiek piemērotas;

**Ilgtermiņa aizņēmumi**

Ilgtermiņa aizņēmumu saņemšanu valstī regulē likuma “Par pašvaldību budžetiem” VI nodaļa, likums “Par valsts budžetu 2023. gadam un budžeta ietvaru 2023., 2024. un 2025. gadam”, 2019. gada 10. decembra MK noteikumi Nr.590 “Noteikumi par pašvaldību aizņēmumiem un galvojumiem”.

Galvenie riski:

1. pašvaldības budžeta ieņēmumu samazināšanās risks (piemēram, vispārējas krīzes gadījumā). Ja samazinās pašvaldības budžeta ieņēmumi, tad palielinās uzņemto ilgtermiņa saistību īpatsvars pret pašvaldības ieņēmumiem, kas var apdraudēt pašvaldības saistību nomaksu konkrētajā gadā. Lai samazinātu šo risku, pašvaldība uzņemoties jaunas saistības, aizņēmuma atmaksas grafiku paredz pēc iespējas sabalansējot pašvaldības kopējās saistības pa gadiem;
2. Aizņēmumu procentu likmes risks. Tā kā aizņēmumu procentu likme ir saliktā un bez pastāvīgās daļas to veido arī mainīgā Euribor likme, Liepājas valstspilsētas pašvaldība izvēlas 12 mēnešu mainīgo Euribor likmi, lai viena budžeta gada ietvaros iespējami samazinātu risku no šīs likmes iespējamās palielināšanās radītās finanšu ietekmes.

Liepājas pilsētas pašvaldībā jauna ilgtermiņa aizņēmuma saņemšanai investīciju projekta īstenošanai tiek sagatavots Domes lēmuma projekts, kurš tiek izskatīts pastāvīgajā Finanšu komitejā un apstiprināts Domes sēdē. Lēmuma projektā tiek noteikta aizņēmuma summa, atliktais maksājums, aizņēmuma atmaksas termiņš. Lēmuma projektam tiek pievienots aizņēmuma plānotais atmaksas grafiks, kurš sastādīts, ņemot vērā pašvaldības kopējās uzņemtās saistības un to sadalījumu pa gadiem. Aizņēmuma atmaksas grafiks var paredzēt vienmērīgu atmaksājamās summas sadalījumu pa gadiem vai var būt atšķirīgs atmaksājamās summas sadalījums pa gadiem, ņemot vērā pašvaldības jau uzņemtās saistības pa gadiem un iespējamo aizdevuma daļas pirmstermiņa dzēšanu, ja tiek īstenots ES fondu projekts, kurā pēc projekta pabeigšanas tiek saņemts gala maksājums no ES fondu līdzekļiem.

Īstenojot ES fondu projektus, aizņēmuma summa tiek noteikta ņemot vērā maksimālo avansa maksājumu no ES fondu līdzekļiem. Pēc projekta pabeigšanas saņemtais ES fondu finansējums tiek novirzīts aizņēmuma dzēšanai un tiek precizēts aizņēmuma atmaksas grafiks ar Valsts kasi.

**Līdzdalība kapitālsabiedrībā, kurā pašvaldības ieguldījums ir līdz 20% no balsstiesībām**

Latvijas Republikā kapitālsabiedrību pārvaldīšanu regulē LR likums “Publiskas personas kapitāla daļu un kapitālsabiedrību pārvaldības likums”. Liepājas pilsētas pašvaldībā kapitālsabiedrību pārvaldīšanu nosaka 2019. gada 19. decembra Liepājas pilsētas domes noteikumi Nr.2 “Kapitālsabiedrību un kapitāla daļu pārvaldības noteikumi”.

Galvenais risks:

Kapitālsabiedrības likviditātes risks – kapitālsabiedrības ienākumu un izdevumu termiņu nesabalansētība. Ja ieņēmumi nav sabalansēti ar izdevumiem pa termiņiem, tas nozīmē, ka uzņēmums kādā brīdī nevar izpildīt savas saistības un var iestāties maksātnespēja. Attiecīgi pašvaldība var pazaudēt savu ieguldījumu.

Liepājas pilsētas pašvaldībā ir viena kapitālsabiedrība, kurā pašvaldības ieguldījums ir līdz 20% no balsstiesībām – SIA “OC Liepāja”. Minētai kapitālsabiedrībai ir uzticēts veikts deleģēto pārvaldes funkciju un tiek piešķirta pašvaldības dotācija deleģētās funkcijas veikšanai. Lai izvairītos no likviditātes riska, atbilstoši ikgadējiem Metodiskajiem norādījumiem “Par budžeta projekta izstrādes un iesniegšanas kārtību kapitālsabiedrībām”, tiek noteikti budžeta sastādīšanas vispārējie jautājumi, veidošanas principi un budžeta projekta sastāvs. Budžeta projekts tiek sastādīts un budžeta izpilde tiek iesniegta pēc naudas plūsmas metodes, sabalansējot ieņēmumus un izdevumus, kā arī paredzot pamatotu un pietiekamu pašvaldības budžeta dotāciju deleģētās funkcijas veikšanai. Budžeta projekta attīstības daļa tiek saskaņota ar pašvaldības un konkrētās kapitālsabiedrības attīstības plānošanas dokumentiem.

Pēc pašvaldības budžeta apstiprināšanas kapitālsabiedrība iesniedz pašvaldības dotācijas deleģētās funkcijas veikšanai izmaksas grafiku pa mēnešiem, lai novērstu ieņēmumu un izdevumu nesabalansētību pa mēnešiem. Reizi ceturksnī kapitālsabiedrība iesniedz Finanšu pārvaldē atskaiti par budžeta izpildi, kas sagatavota pēc naudas plūsmas principa, atspoguļojot gan pašvaldības dotācijas izlietojumu, gan kapitālsabiedrības maksas pakalpojumu ieņēmumus un izdevumus. Ja iepriekš neparedzētu apstākļu dēļ rodas naudas plūsmas problēmas, tad gada laikā dotācijas izmaksas grafiku var precizēt kopējā kapitālsabiedrībai piešķirtā finansējuma ietvaros.

|  |  |  |
| --- | --- | --- |
| Izpilddirektors | | Ronalds Fricbergs |
|  |  | | |

Vecbaštika 63404734

daiga.vecbastika@liepaja.lv